kardosdrur/scandi-wiki huggingface dataset:
Cykling under sommer-OL 2020

Cykelsport under sommer-OL 2020 finder sted 24. juli - 8. august 2021. De forskellige discipliner bliver afviklet hver for sig med linjeløbenes start i Musashinonomori Park, der ligger centralt i Heritage zonen of slut på Fuji International Speedway banen, der ligger i Tokyo Bay zonen. Her afvikles også enkeltstarterne. Banecyklingen afvikles i Izu Velodrome og mountainbike afvikles på Izu Mountain Bike Course i byen Izu i præfekturet (administrative område) Shizuoka. BMX konkurrencerne afvikles på Olympic BMX Course, der ligger i Tokyo Bay zonen. Der bliver kvalificeret 528 ryttere til de i alt 22 discipliner for både herrer og damer.

Format 

Der er 4 forskellige discipliner ved cykelsporten under sommer-OL 2020. Det drejer sig om Landevejscykling, Banecykling, Mountainbike og BMX. I alle discipliner konkurreres der for herrer og damer. Landevejscykling er opdelt i linjeløb og enkeltstart mens banecykling er opdelt i de seks underdiscipliner: Sprint, holdsprint, holdforfølgelse, keirin, omnium og parløb. I mountainbike konkurreres der i Cross Country mens der i BMX konkurreres i racing og freestyle.

Tidsplan

Medaljefordeling

Medaljetagere

Referencer

Eksterne henvisninger 
 https://tokyo2020.org/en/games/sport/olympic/road-cycling/
 http://www.uci.ch/
 https://www.uci.org/docs/default-source/official-documents/tokyo-2020---olympic-games/tokyo-2020-olympic-games---track-cycling---provisional-competition-schedule.pdf?sfvrsn=e6479b9c_2
Treenighedskirken

Treenighedskirken kan henvise til

 Treenighedskirken (Esbjerg) - en kirke i Esbjerg
 Treenighedskirken (Roskilde) - en tidligere kirke i Roskilde
 Treenighedskirken (Sibiu) - en kirke i Sibiu i Rumænien
Julian Brandt

Julian Brandt (født 2. maj 1996 i Bremen) er en tysk fodboldspiller (kant og offensiv midtbane). Han spiller for Borussia Dortmund i Bundesligaen og det tyske landshold.

Klubkarriere

Leverkusen 
Efter som ungdomsspiller at have repræsenteret blandt andet VfL Wolfsburg skiftede Brandt i 2014 til Bayer Leverkusen, hvor han blev en del af klubbens seniortrup. Han debuterede for klubben 15. februar samme år i et Bundesliga-opgør mod Schalke 04.

Han blev snart stamspiller på holdet, og i februar 2019 blev han den første Leverkusen-spiller, der blev hædret som månedens bundesligaspiller.

Dortmund 
Efter en succesfuld sæson for Leverkusen, hvori Brandt havde stor andel, blev han interessant for de største klubber, og i maj 2019 underskrev han en kontrakt med Borussia Dortmund, der benyttede sig af en frikøbsklausul i hans kontrakt med Leverkusen. Han skiftede dermed i sommerpausen 2019.

Landshold 
Brandt har repræsenteret Tyskland på adskillige af ungdomslandsholdene. Han fik debut for det A-landsholdet 29. maj 2016 i en venskabskamp mod Slovakiet, og han var med på det tyske OL-landshold ved OL 2016 i Rio de Janeiro. Her blev Tyskland nummer to i sin indledende pulje efter to uafgjorte kampe og en 10-0-sejr over . I kvartfinalen blev det til 4-0 over  og i semifinalen 2-0 over . I finalen mødte tyskerne hjemmeholdet fra , og her måtte man ud i straffesparkskonkurrencen for at få afgjort kampen. Brasilien vandt denne med 5-4 og fik dermed guld, mens Tyskland fik sølv, og Nigeria vandt kampen om bronze.

Han var en del af det tyske hold, der vandt guld ved Confederations Cup 2017 og deltog også ved VM 2018 i Rusland. Han har pr. april 2023 spillet 39 landskampe og scoret tre mål.

Referencer

Eksterne henvisninger 

Fodboldspillere fra Tyskland
Fodboldspillere fra Bayer 04 Leverkusen
Personer fra Bremen
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Deltagere for Tyskland ved sommer-OL 2016
Olympiske sølvmedaljevindere fra Tyskland
Giorgian De Arrascaeta

Giorgian Daniel De Arrascaeta Benedetti (født 1. juni 1994 i Nuevo Berlín, Uruguay), er en uruguayansk fodboldspiller (offensiv midtbane). Han spiller i Brasilien for Flamengo og det uruguayanske landshold.

Klubkarriere 
På klubplan startede De Arrascaeta sin karriere i Montevideo-klubben Defensor Sporting, som han repræsenterede både på ungdomsplan og i de første år som seniorspiller. Efter at have spillet 53 kampe for klubben i den uruguayanske liga og været med til at nå semifinalen i Copa Libertadores i 2014 skiftede han til brasilianske Cruzeiro. Han har siden 2019 spillet for Flamengo.

Landshold 
De Arrascaeta har (pr. december 2022) spillet 42 kampe og scoret 10 mål for Uruguays landshold, som han debuterede for 8. september 2014 i en venskabskamp mod Sydkorea. Han var en del af det uruguayanske hold til Copa América i 2015, VM 2018 i Rusland og VM 2022 i Qatar.

Referencer

Eksterne henvisninger 

 

Fodboldspillere fra Uruguay
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Cruzeiro Esporte Clube
Nahitan Nández

Nahitan Michel Nández Acosta (født 28. december 1995 i Punta del Este, Uruguay), er en uruguayansk fodboldspiller (midtbane), der spiller for Cagliari Calcio.

Klubkarriere 
Nández repræsenterede som ungdomspiller Montevideo-storklubben Peñarol, og denne klub blev også hans første på seniorniveau. Han spillede for klubben de følgende fire år, og var med til at vinde to uruguayanske mesterskaber, før han skiftede til Boca Juniors i Argentina.

Landshold 
For Uruguays landshold står Nández (pr. juni 2018) noteret for 11 kampe. Han debuterede for holdet 8. september 2015 i en venskabskamp mod Costa Rica. Han blev udtaget til sin første slutrunde for landet da han var med i truppen til VM 2018 i Rusland.

Referencer

Eksterne henvisninger 

Fodboldspillere fra Uruguay
Fodboldspillere fra Club Atlético Peñarol
Fodboldspillere fra Boca Juniors
Martín Campaña

Martín Nicolás Campaña Delgado (født 29. maj 1989 i Maldonado, Uruguay), er en uruguayansk fodboldspiller (målmand).

Campaña spiller i Argentina for Independiente. Han har tidligere repræsenteret blandt andet Cerro Largo og Defensor Sporting i hjemlandet.

Landshold 
Campaña debuterede for det uruguayanske landshold 27. maj 2016 i en venskabskamp mod Trinidad og Tobago. Han var en del af det uruguayanske hold til VM 2018 i Rusland.

Referencer

Eksterne henvisninger 

Fodboldspillere fra Uruguay
Fodboldspillere fra Independiente
Lucas Torreira

Lucas Sebastián Torreira Di Pascua  (født 11. februar 1996 i Fray Bentos, Uruguay), er en uruguayansk fodboldspiller (defensiv midtbane). Han spiller i den engelske Premier League-klub Arsenal.

Klubkarriere 
Efter på ungdomsplan at have spillet i hjemlandet for blandt andet Montevideo Wanderers rejste Torreira allerede i 2013 til Italien, hvor han blev en del af Pescaras ungdomshold. Han blev en del af klubbens førsteholdstrup i 2014.

I sommeren 2016 blev han solgt til Serie A-klubben Sampdoria.

D. 10. juli 2018 blev det offentliggjort, at Torreira skifter til Arsenal.

Landshold 
Torreira spillede sin første kamp for Uruguays landshold 23. marts 2018 i en venskabskamp mod Tjekkiet. Han var en del af landets trup til VM 2018 i Rusland.

Referencer

Eksterne henvisninger 

Fodboldspillere fra Uruguay
Fodboldspillere fra Pescara Calcio
Fodboldspillere fra UC Sampdoria
Personer fra Fray Bentos
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Nissan Navara

Nissan Navara er en terrængående pickup fremstillet af den japanske Nissan-producent siden 1986. Hidtil har fire generationer lykkedes at bringe det samlede antal køretøjer solgt til mere end 4 millioner. Den markedsføres i mere end 180 lande. Disse fire generationer har to mulige variationer: enkelt- eller dobbeltkabine. Navnet på køretøjet kommer fra den nordspanske region Navarra.

På det amerikanske kontinent og i Japan markedsføres Navara under navnet "Nissan Frontier". Den har forskellige motorer og en udvidet akselafstand (med et længere lad).

Referencer 

Navara
Biler introduceret i 1986
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Rinkebysvensk

Rinkebysvensk er navnet på en varietet af svensk, der særligt benyttes blandt personer med indvandrerbaggrund eller, som er opvokset i områder, hvor beboerne overvejende har indvandrerbaggrund. Rinkebysvensk har navn efter forstaden Rinkeby, der er beliggende udenfor Stockholm. Varieteten kaldes også förortssvenska, miljonsvenska, rosengårdssvenska, invandrarsvenska og blattesvenska. Svenska Språkrådet har anbefalet<ref>{{Cite web |url=http://www.spraknamnden.se/fragor/arkiv_ord_04.htm |title=Månedens ord 2014, Svenska Språkrådet |access-date= 5. juni 2018 |archive-date= 3. januar 2007 |archive-url=https://web.archive.org/web/20070103044017/http://www.spraknamnden.se/fragor/arkiv_ord_04.htm |url-status=dead }}</ref> betegnelsen "shobresvensk", da denne ikke er knyttet til nogen bestemt del af Sverige. En neutral term, der anvendes af svenske sprogforskere er "multietnisk ungdomsspråk''".

Referencer 

Svensk_sprog
Indvandring
Hjemmeautomatiseringsystem

Et hjemmeautomatiseringsystem er en hjemmeautomatisering, eller boligautomatisering der gør det muligt at styre lys, klima, underholdningssystemer, som TV og lyd, samt alarmer, adgangskontrol m.m. via stikkontakter, og betjeningstryk. Disse stikkontakter og betjeningstryk kan være forbundet med kommunikationskabel til en central controller eller de kan kommunikerer trådløst med hinanden via radiosignaler. Det bliver også kaldt Det Intelligente Hjem (Home Control eller bare "HC").

Fordi stikkontakter ikke skal forbindes med elektriske ledninger og fastsættes på væggen, kan man sætte afbrydere op hvor som helst.

Et hjemmeautomatiseret system er oftest forbundet til en central station eller ”gateway”. De forskellige lyskilder, apparater m.m. kan styres via en brugergrænseflade enten i form af en vægopsat terminal, tablets, smartphones, en stationær computer eller et webinterface.

HC giver større sikkerhed, da man kan cheke, at ovnen, strygejernet eller kaffemaskinen er slukket, mens man ikke er hjemme. Det giver også større komfort, da man kan trække gardiner fra og for, rullemarkisen ud eller skrue op for varmen, inden man kommer hjem. Dermed giver HC også en økonomisk fordel, fordi man kan fjernkontrollere energikrævende elementer, der ikke behøver at køre, når der ikke er nogen hjemme.

HC i gamle boliger 
HC kan opsættes uden at trække ledninger, så derfor er det ofte den foretrukne løsning i gamle huse, der skal renoveres og have nye el-installationer. Det er i langt de fleste tilfælde muligt at opsætte HC i gamle huse.

HC i nye boliger 
I dag bygges de fleste huse med HC, og ejeren behøver derfor ikke at få opsat installationer. Man kan opsætte en trådløs løsning, hvormed man kan installere HC uden at skulle trække ledninger.

Hjemmeautomatiseringssystemer i fremtiden 
I takt med, at forventningerne til elektroniske apparater som smartphones og tablets stiger, vil ønsket om et hjemmeautomatisringssystem stige, især da de også kan mere og mere.

Problemer 
Et wifinetværk, som er tilsluttet internettet, kan blive udsat for hacking.

Teknologien er stadig i sit tidlige stadie, og forbrugere kan risikere at investere i et system, som bliver udfaset. I 2014 købte Google firmaet, der solgte hjemmeautomatiseringssystemet "The Revolv Hub", som de integrerede med "Nest". I 2016 slukkede Nest de servere, som Revolv Hub var afhængigt af, og det gjorde dermed hardwaren ubrugelig.

Noter 

Digital elektronik
Forbrugerelektronik
Bygningsautomatik
Renault Estafette

Renault Estafette er en varevogn bygget af Renault fra oktober 1959 til 1980. Den blev produceret med 533.209 eksemplarer. Estafette er den første trækkraft, der blev lanceret af firmaet.

Nogle detaljer om dens design (tredelt bagdør, glidende sidedør) tyder på, at den var inspireret af succesen med Citroën Type H.

Biler introduceret i 1959
Biler fra 1960'erne
Biler fra 1970'erne
Otto Fritz Meyerhof

Otto Fritz Meyerhof ForMemRS (12. april 1884 – 6. oktober 1951) var en tysk læge og biokemiker , der vandt Nobelprisen i Fysiologi og Medicin i 1922.

Biografi 
Otto Fritz Meyerhof blev født i Hannover, på Theaterplatz 16A (nu:Rathenaustrasse 16A), , søn af velhavende jødiske forældre. I 1888 flyttede hans familie til Berlin, hvor Otto tilbragte det meste af sin barndom, og hvor han begyndte sine studier af medicin. Han fortsatte disse studier i Strasbourg og Heidelberg, hvor han dimitterede i 1909, med et værk med titlen "Bidrag til den Psykologiske Teori om Psykisk Sygdom". I Heidelberg, hvor mødte han Hedwig Schallenberg. De giftede sig i 1914
og blev forældre til en datter, Bettina, og to sønner, Gottfried (der efter udvandring, henviste til sig selv som Geoffrey) samt Walter.

I 1912 flyttede Otto Meyerhof til Universitetet i Kiel, hvor han fik et professorat i 1918. I 1922 blev han tildelt Nobelprisen i Medicin, med Archibald Vivian Bakke, for hans arbejde vedrørende muskelmetabolisme, herunder glycolyse. I 1929 blev han en af direktørerne for Kaiser Wilhelm Institut for Medicinsk Forskning, en stilling han beklædte indtil 1938. Han undslap det nazistiske regime, da han emigrerede han til Paris i 1938. Han flyttede videre til USA i 1940, hvor han blev fik et gæsteprofessorat ved University of Pennsylvania i Philadelphia. I anerkendelse af hans bidrag til studiet af glycolyse, den fælles serie af reaktioner for vejen i Eukaryoter er kendt som Embden–Meyerhof–Parnas-vejen.

Meyerhof døde i Philadelphia i en alder af 67.

Referencer

Eksterne henvisninger 

 Meyerhof Curriculum Vitae og Nekrolog
 National Academy of Sciences Biografiske Erindringer

Jøder fra Tyskland
Nobelprismodtagere fra Tyskland
Nobelprismodtagere i medicin
Personer fra Hannover
Ansatte ved Kiels Universitet
Ansatte ved University of Pennsylvania
Silke Å

Silke Å er en ca. 10 kilometer lang å der løber i Faaborg-Midtfyn Kommune på den sydvestlige del af Fyn. Den kommer fra sydenden af Brændegård Sø og  svinger kort efter i nordvestlig retning, forbi herregården Brahetrolleborg og den  tidligere  Brahetrolleborg Vandmølle hvis historie går tilbage til middelalderen.  Åen fortsætter videre mod nordvest og løber ud i Odense Å øst for Arreskov Sø.  

Silke Å og ådalen var i 2010 en del af et naturgenoprettelsesprojekt der geneblerede åens oprindelige slyngninger, og skabte et 232 hektar stort vådområde langs åen. 

Den nedre del af åen ligger i Natura 2000-område nr. 120 Skove og søer syd for Brahetrolleborg og en lille del ligger i det fredede område Brændegård Sø og Nørresø

Kilder og henvisninger

Vandløb i Danmark
Lokaliteter i Faaborg-Midtfyn Kommune
Naturgenopretning i Danmark
Diego Laxalt

Diego Sebastián Laxalt Suárez (født 7. februar 1993 i Montevideo, Uruguay), er en uruguayansk fodboldspiller (midtbane). Han spiller for Dynamo Moskva i Rusland.

Klubkarriere 
Laxalt startede sin karriere hos Defensor Sporting i den uruguayanske liga, og spillede her frem til 2013. Herefter skiftede han til Inter i Italien, hvor han dog aldrig blev nogen succes. Efter flere udlejninger skiftede han i 2016 til Genoa som en del af en handel, der sendte argentineren Cristian Ansaldi den anden vej.

Landshold 
Laxalt har (pr. juni 2018) spillet fem kampe for Uruguays landshold, som han debuterede for 6. oktober 2016 i en VM-kvalifikationskamp på hjemmebane mod Venezuela. Han var en del af truppen til VM 2018 i Rusland.

Referencer

Eksterne henvisninger 

Fodboldspillere fra Uruguay
Fodboldspillere fra FC Internazionale Milano
Fodboldspillere fra Genoa C.F.C.
Fodboldspillere fra Bologna FC
Fodboldspillere fra Empoli F.C.
Personer fra Montevideo
Maxi Gómez

Maximiliano "Maxi" Gómez González (født 14. august 1996 i Paysandú, Uruguay), er en uruguayansk fodboldspiller (angriber), der spiller for den spanske La Liga-klub Valencia .

Klubkarriere 
Som ungdomsspiller var Gómez blandt andet tilknyttet Defensor Sporting i hjemlandet, og denne klub blev også hans første klub som senior. Han spillede for klubben tre år i Primera División Uruguaya, og scorede blandt andet 14 mål i 2016-sæsonen.

I sommeren 2017 blev Gómez solgt til spanske Celta Vigo. Han debuterede for klubben 19. august samme år med to mål i et 2-3-nederlag til Real Sociedad.

Landshold 
Gómez debuterede for Uruguays landshold 10. november 2017 i en venskabskamp mod Polen. Han blev udtaget til VM 2018 i Rusland.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Celta de Vigo
Personer fra Paysandú
Jonathan Urretaviscaya

Jonathan Matías Urretaviscaya da Luz (født 19. maj 1990 i Montevideo, Uruguay), er en uruguayansk fodboldspiller (wing).

Urretaviscaya spiller i Mexico for Monterrey. Han har tidligere repræsenteret blandt andet Club Atlético Peñarol og River Plate Montevideo i hjemlandet, Benfica i Portugal og spanske Deportivo La Coruña.

Landshold 
Urretaviscaya debuterede for det uruguayanske landshold 28. marts 2017 i en VM-kvalfikationskamp på udebane mod Peru. Han blev udtaget til Uruguays trup til VM 2018 i Rusland.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2018
Fodboldspillere fra Club Atlético Peñarol
Fodboldspillere fra Deportivo La Coruña
Fodboldspillere fra S.L. Benfica
Fodboldspillere fra C.F. Monterrey
Fodboldspillere fra CF Pachuca
Personer fra Montevideo
Tønsberg–Eidsfossbanen

Tønsberg-Eidsfossbanen var en norsk privatbane, der gik fra Tønsberg på Vestfoldbanen til Eidsfoss. Banen åbnede 21. oktober 1901 og blev nedlagt 1. juni 1938. Mellem Hillestad og Hof delte den spor med Holmestrand-Vittingfossbanen.

Historie 
Anlæggelsen af Tønsberg–Eidsfossbanen (T.E.B.) og Holmestrand-Vittingfossbanen (H.V.B.) blev vedtaget af Stortinget 24. juli 1896. Banen til Eidsfoss var vigtig for Eidsfos Jernverk, der blandt andet havde en stor produktion af støbejerndovne. I Tønsberg så handelsforeningen banen som en mulighed for at trække kunder til byen. Den 48 km lange bane blev indviet officielt 18. oktober 1901 og åbnet for almindelig drift 21. oktober 1901. Åbningen blev markeret med en Eidsfosbanevise på forsiden af Tønsbergs blad 1. november 1901. Den blev efterfølgende indsunget på plade i Johannes Dehn i 1909. Forfatter og komponist er ukendte.

Til at begynde med havde banen sin egen station i Tønsberg men krydsede Vestfoldbanen ved Jarlsberg points. I 1915 blev de to baner omlagt gennem byen til en fælles Tønsberg Station. Mellem Hillestad og Hof blev banens spor på en 6 km lang strækning også benyttet af Holmestrand-Vittingfossbanen, der åbnede for driften 1. oktober 1902. De to baner fik fælles driftsbestyrer i 1927 og blev sammenlagt til Vestfold Privatbaner 31. oktober 1934.

Tønsberg–Eidsfossbanen havde en vis turisttrafik, idet det var muligt at foretages en todages rundtur fra Oslo med båd over Eikeren til Eidsfoss og videre med jernbane til Tønsberg med og båd tilbage derfra. Det var dog ikke nok til at hjælpe på økonomien hos banen, der desuden fik stærk konkurrence fra rutebiler. Da ingen var interesserede i at finansiere fortsat drift, blev begge baner nedlagt 1. juni 1938.

Der findes stadig flere rester af banen, selvom sporene er fjernet, og mange stationsbygninger er revet ned. I Fresti findes et fredet vandtårn og en jernbanebro. Revatals stationsbygning er bevaret som en af de eneste og bruges som pizzarestaurant. Ved Reidvintunet i Hillestad har Vestfold Privatbaners museum opført en kopi af stationsbygningen fra Ramnes. I Eidsfoss står remisen stadig, og på dampskibsbryggen er der en del synlige spor.

Litteratur

Eksterne henvisninger 
 Tønsberg–Eidsfossbanen (T.E.B.) og Holmestrand–Hvittingfossbanen (H.V.B.) på jernbane.net (billeder af den tidligere strækning)
 Skinnelangs: Tønsberg–Eidsfossbanen

Noter 

Nedlagte jernbanestrækninger i Norge
Etableret i 1901
Ophørt i 1938
Vestfold
Antonio Rukavina

Antonio Rukavina (født 26. januar 1984 i Beograd, Jugoslavien), er en serbisk fodboldspiller (højre back). Han spiller i Spanien for Villarreal CF.

Klubkarriere 
Rukavina startede sin karriere i hjemlandet, men skiftede i 2008 til Borussia Dortmund i den tyske Bundesliga. Han formåede dog ikke at slå igennem i klubben, og efter et lejeophold blev han året efter sendt permanent solgt til 1860 München i en handel, der sendte Sven Bender den modsatte vej.

Efter tre år hos 1860 München skiftede Rukavina i 2012 til Real Valladolid i Spanien. To år senere skrev han under på en kontrakt med Villarreal.

Landshold 
Rukavina har (pr. juni 2018) spillet 43 kampe for Serbiens landshold. Han debuterede for holdet 2. juni 2007 i en EM-kvalifikationskamp mod Finland. Han var en del af den serbiske trup til både VM 2010 i Sydafrika og til VM 2018 i Rusland.

Referencer

Eksterne henvisninger 

Fodboldspillere fra Serbien
Fodboldspillere fra FK Partizan
Fodboldspillere fra Borussia Dortmund
Fodboldspillere fra 1860 München
Fodboldspillere fra Real Valladolid
Fodboldspillere fra Villarreal CF
Personer fra Beograd
Vladimir Stojković

Vladimir Stojković (født 28. juli 1983 i Loznica, Jugoslavien), er en serbisk fodboldspiller (målmand), der spiller for FK Partizan.

Klubkarriere 
I løbet af sin karriere har Stojković repræsenteret en lang række klubber i både hjem- og udland. Han har blandt andet spillet for begge de to store Beograd-klubber, FK Partizan og Røde Stjerne, for Wigan og Nottingham Forest i England, for portugisiske Sporting Lissabon og for Maccabi Haifa i Israel. Hos både Partizan og Røde Stjerne har han været med til at vinde det serbiske mesterskab.

Landshold 
Stojković har (pr. juni 2018) spillet 77 kampe for Serbiens landshold. Han debuterede for holdet 16. august 2006 i en venskabskamp på udebane mod Tjekkiet. Han var en del af den serbiske trup til både VM 2010 i Sydafrika og til VM 2018 i Rusland.

Referencer

Eksterne henvisninger 

Fodboldspillere fra Serbien
Fodboldspillere fra FK Partizan
Fodboldspillere fra Røde Stjerne Beograd
Fodboldspillere fra Getafe CF
Fodboldspillere fra Sporting Clube de Portugal
Fodboldspillere fra Nottingham Forest F.C.
Fodboldspillere fra Wigan Athletic F.C.
Fodboldspillere fra Maccabi Haifa
Fodboldspillere fra FC Nantes
Fodboldspillere fra SBV Vitesse
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved verdensmesterskabet i fodbold 2018
Luka Milivojević

Luka Milivojević (født 7. april 1991 i Kragujevac, Jugoslavien), er en serbisk fodboldspiller (midtbane). Han spiller for Crystal Palace i den engelske Premier League.

Klubkarriere 
Milivojević startede sin karriere i hjemlandet, hvor han blandt andet spillede for Beograd-storklubben Røde Stjerne. Efter ophold hos henholdsvis Anderlecht i Belgien og græske Olympiakos blev han i januar 2017 købt af Crystal Palace for en pris på ca. 13 millioner britiske pund.

Landshold 
Milivojević har (pr. juni 2018) spillet 27 kampe og scoret ét mål for Serbiens landshold. Han debuterede for holdet 14. november 2012 i en venskabskamp mod Chile. Han var en del af den serbiske trup til VM 2018 i Rusland.

Referencer

Eksterne henvisninger 

Fodboldspillere fra Serbien
Deltagere ved verdensmesterskabet i fodbold 2018
Fodboldspillere fra Røde Stjerne Beograd
Fodboldspillere fra Crystal Palace F.C.
Fodboldspillere fra RSC Anderlecht
Fodboldspillere fra Olympiakos
Lillecirkel

En lillecirkel er en cirkelperiferi på en kugle, der har en mindre diameter end kuglen. Lillecirklen står i modsætning til storcirklen, der har samme diameter som kuglen.

Cirkler
Kurver